དེ་ཡང་དེང་རབས་ཕྱི་ལུགས་གསོ་རིག་ལས་ལུས་ཀྱི་ན་ཟུག་འཇོམས་སྐབས་ལུས་སེམས་ལ་དབྱེ་བ་སོ་སོར་ཕྱེ་ནས་བསྟན་པ་ཉུང་བ་དང་།ལུས་ཀྱི་ན་ཟུག་ཞུ་བར་བྱེད་པ་གཙོ་བོ་བཟང་བོ་ཤིང་ཡིན་ནའང་སྤྱི་ཚོགས་ཀྱི་འཕེལ་རྒྱས་དང་ནད་ཐོག་ཞིབ་འཇུག་གཏིང་ཇེ་ཟབ་སོང་བ་དང་བསྟུན་ནས་ཕྱི་ལུས་ཀྱི་ན་ཟུག་འཇོམས་སྐབས་ནད་པའི་སེམས་བདེ་མི་བདེ་དང་།སྙིང་སྟོབས་ཆེ་ཆུང་དགའ་སྤྲོ་ཆགས་སྡང་སོགས་ཁྱད་པར་ལས་གསོ་སླ་བ་དང་དཀའ་བའི་ཁྱད་པར་དང་དེ་དག་འབྲེལ་བ་ཡོད་པ་སོགས་ཕྱི་ནང་གི་སྨན་གཞུང་མང་བོ་ལས་བཤད།སྨན་པའི་མྱོང་བས་ཀྱང་མངོན་སུམ་གྲུབ།དེའི་ཕྱིར་བོད་ཀྱི་གསོ་བ་རིག་པ་ལས་ནད་ཀུན་སེལ་བ་ལ་སེམས་གཙོ་བོ་བཟུང་ནས་བརྗོད་པ་ནི་དེང་རབས་གསོ་རིག་ལས་ཁྱད་དུ་འཕགས་པ་དང་སེམས་ཁམས་སྨྲ་བའི་ཐད་དེ་ལས་ཚན་རིག་དང་སྔོན་ཐོན་ཡིན་པ་གསལ་བོ་ཤེས་ཐུབ།